กรุงไทยนำร่องขึ้นดอกเบี้ย
ธนาคารกรุงไทยประกาศปรับขึ้นอัตราดอกเบี้ยเงินฝากประจำทุกประเภท 0.125%-0.25% ต่อปี และเงินกู้ 0.125%&nbsp; มีผลตั้งแต่&nbsp; 4 มิ.ย.
3 มิ.ย. 2554

ธนาคารกรุงไทยประกาศปรับขึ้นอัตราดอกเบี้ยเงินฝากประจำทุกประเภท 0.125%-0.25% ต่อปี และเงินกู้ 0.125%  มีผลตั้งแต่  4 มิ.ย.
ธนาคารกรุงไทย แจ้งว่า ธนาคารปรับขึ้นอัตราดอกเบี้ยเงินฝากประจำทุกประเภทระหว่าง 0.125%-0.25% และปรับขึ้นอัตราดอกเบี้ยเงินกู้ทุกประเภท 0.125% โดยเงินฝากประจำประเภท 3 เดือน ปรับขึ้น 0.125%  เป็นอัตรา 1.625 % - 1.825% 
เงินฝากประจำประเภท 6 เดือน ปรับขึ้น 0.20% เป็น 2.2% เงินฝากประจำประเภท 12 เดือน ปรับขึ้น 0.2%-0.25%  เป็น 2.30%-2.50%  
เงินฝากประจำประเภท 24 เดือน ปรับขึ้น 0.15%-0.2%  เป็น  3%-3.2% ต่อปี และเงินฝากประจำประเภท 36 เดือน ปรับขึ้น 0.25%  เป็น 3.35% 
ด้านอัตราดอกเบี้ยเงินกู้ลูกค้ารายใหญ่ชั้นดี(เอ็มแอลอาร์) ปรับขึ้นเป็น 6.875% เงินกู้เบิกเกินบัญชี(เอ็มโออาร์) ปรับขึ้นเป็น 7.125%  และเงินกู้ลูกค้ารายย่อยชั้นดี(เอ็มอาร์อาร์) ปรับขึ้นเป็น 7.625 % มีผล 4 มิ.ย. เป็นต้นไป